Dr fe Ar Dr De dr de Dr De dr Dr Dr De dr dr De de dr de e De de dr fr A d 


Acatist la icoana Maicii Domnului Eleovritissa (Elaiovrytissa) de la 
mănăstirea Vatoped 


Icoana făcătoare de minuni a Maicii Domnului Eleovritissa: 


https://www.academia.edu/100525118/Icoana_f% C4%83c% C4% 83toare_de_minuni_a_M 
aicii Domnului Eleovritissa 


https://archive.org/details/ic.-md-eleovritissa 


3 5 e 


Materiale despre icoana făcătoare de minuni a Maicii Domnului Eleovritissa 
https://archive.org/details/Esteaemy?query=Eleovritissa 


https://findependent.academia.edu/emystea/Maica-Domnului---lcoane 


Lot 
Icoana Maicii Domnului Aiovrytissa (“izvorâtoarea de ulei”) sau Dohiaritissa (“cea 
din chelărie”) de la mănăstirea Vatoped este prăznuită in Vinerea din Săptămâna 
luminată şi în | decembrie. 

Rugăciunile începătoare 

În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condac 1 

Către tine alergăm în necazurile şi nevoile noastre, căci nu avem altă păzitoare tare, 
fără numai pe tine, Ceea ce ne păzești pururea de toate cursele vrăjmaşilor nevăzuţi 
şi reverşi cu îmbelșugare mirul minunilor tuturor celor care se bucură de mireasma 
cântărilor de: Aliluia 


Icos 1 

Mănăstirea ta nu ai uitat să o cercetezi prea curată Stăpână, plinind lhpsa de untde- 
lemn spre bucuria nevoitorilor, ca să ne înveţi a ne pune nădejdea numai în ajutorul 
dumnezeiesc prin care ne vine tot darul desăvârșit și înţelepciune pentru a te mări 
pe tine așa: 

Bucură-te, untdelemnul cel bun al milostivirii; 

Bucură-te, curmarea suferințelor noastre trupești; 

Bucură-te, bogăţie necheltuită a milostivirii; 

Bucură-te, vas plin de darurile Duhului; 

Bucură-te, fântână a îndurărilor dumnezeieşti; 

Bucură-te, pacea celor înconjurați de necazuri; 

Bucură-te, liniştirea celor din primejdii; 

Bucură-te, ridicarea celor istoviţi de întristare; 

Bucură-te, mângâietoarea celor greu încercaţi; 

Bucură-te, bogăţie duhovnicească dăruită credincioşilor; 

Bucură-te, liniștea celor săraci cu duhul; 

Bucură-te, miluitoarea grabnică a monahilor, 

Bucură-te, Maica Domnului, untdelemn al milostivirii, mângâind sufletele noa- 
stre! 


Condac 2 
Fiind noi cu totul săraci de fapte bune, către tine alergăm cu credinţă, ca să ne îm- 
podobeşti cu darul rugăciunii tale spre a cânta cu bucurie: Aliluia! 


Icos 2 

Cuviosul Ghenadie, cel ce se afla în slujba de chelar, foarte s-a minunat de purtarea 
ta de grijă pentru cei care se nevoiau în mănăstirea Vatoped, iar noi de mângâierea 
rugăciunilor tale bucurându-ne cântăm ţie cu bucurie: 

Bucură-te, bucuria neașteptată a cuviosului Ghenadie; 

Bucură-te, apărătoarea cea tare a celor necăjiţi; 

Bucură-te, acoperământul milostivirii oamenilor; 

Bucură-te, cetate împărătească a Luminii; 

Bucură-te, vasul cel ales al fecioriei; 

Bucură-te, zid de apărare al monahilor; 

Bucură-te, ocrotitoarea mănăstirii Vatoped; 

Bucură-te, liniştea celor tulburaţi de ispite; 

Bucură-te, oglinda frumuseţii celei neapropiate; 

Bucură-te, luminătoarea gândurilor noastre; 

Bucură-te, tainica înţelepţire a credincioşilor; 

Bucură-te, scară către Adevărul mai presus de minte; 

Bucură-te, Maica Domnului, untdelemn al milostivirii, mângâind sufletele noa- 
stre! 


Condac 3 

Întristarea cuprinsese obştea mănăstirii Vatoped, căci untdelemnul se terminase şi 
din inimile lor izvora untdelemnul rugăciunii lor către tine, Ceea ce mijloceşti ier- 
tare şi milă celor care cântă Domnului: Aliluia! 


Icos 3 

Cuviosul Ghenadie mers-a la stareţ, povestindu-i că doar puţin untdelemn a mai 
rămas, a cerut binecuvântare să nu se mai pună la masă ulei, ci să se păstreze pen- 
tru nevoile Bisericii; nouă, celor cărora ne lipseşte de la masa sufletelor untdele- 
mnul iubirii, cerem a ta ocrotire de Maică şi biruinţă asupra împietririi inimii, ca 
să-ți cântăm: 

Bucură-te, untdelemn al milostivirii Stăpânului; 

Bucură-te, mângâietoare rănilor noastre sufleteşti; 

Bucură-te, ajutătoare grabnică în necazuri; 

Bucură-te, ridicarea neputinţelor noastre; 

Bucură-te, mir al iubirii cereşti; 

Bucură-te, mireasmă duhovnicească a păcii; 

Bucură-te, lumină călăuzitoare spre Adevăr; 

Bucură-te, mirarea cuviosului chelar Ghenadie; 

Bucură-te, podoaba Cetelor îngereşti; 

Bucură-te, vas al milostivrii celor din nevoi; 

Bucură-te, fântână nesecată de daruri cereşti; 

Bucură-te, grabnică ajutătoare a celor nedreptățiți; 

Bucură-te, Maica Domnului, untdelemn al milostivirii, mângâind sufletele noa- 
stre! 


Condac 4 

Nu a voit părintele stareţ al mănăstirii Vatoped ca să nu se mai dea untdelemn la 
masă monahilor, cerând întrebuinţarea puţinului ulei, ca toți să slăvească pe Adân- 
cul milostivirii cântând: Aliluia! 


Icos 4 

Când voia cuviosul Ghenadie a lua ultima picătură de ulei, foarte s-a minunat vă- 
zând butoaiele pline de untdelemn, care ajungea până la uşa pivniţei şi cunoscând 
minunea ta a cântat cu glas mulţumitor de bucurie aşa: 

Bucură-te, ploaie a minunilor cereşti; 

Bucură-te, ajuătoare tare a celor din nevoi; 

Bucură-te, mireasmă a minunilor dăruită credincioşilor; 
Bucură-te, stâlp de nădejde al cuviosului Ghenadie; 
Bucură-te, cercetătoarea grabnică a celor necăjiţi; 
Bucură-te, bogăţia credinţei celor smeriţi; 

Bucură-te, floarea cea rară a înţelepciunii; 

Bucură-te, munte al minunilor mai presus de minte; 
Bucură-te, untdelemnul darurilor din vasele sufletelor; 
Bucură-te, cunună a preoţilor cucernici; 

Bucură-te, plinitoarea rugăciunii celor necăjiţi; 
Bucură-te, ştergerea lacrimilor celor din nevoi; 
Bucură-te, Maica Domnului, untdelemn al milostivirii, mângâind sufletele noa- 
stre! 


Condac 5 
Icoana ta prea curată, răspândeşte minunată mireasmă spre amintirea minunii tale, 
Preacurată, iar noi aducem ţie cu dragoste mireasma cântărilor de: Aliluia! 


Icos 5 

Cu acoperământul milostivirii tale păzești mănăstirea ta de toate urzelile celui rău, 
iar casa sufletelor noastre o îngrădești cu sabia rugăciunii tale, ca să nu fim prădaţi 
de tâlharii patimilor, ci să cântăm cu inimă curată: 

Bucură-te, acoperământul milostivirii credincioşilor; 

Bucură-te, povăţuitoare pe cărările desăvârşirii,; 

Bucură-te, lumina înţelepciunii monahilor; 

Bucură-te, grabnică ajutătoare a celor din primejdii; 

Bucură-te, râu pururea curgător de minuni; 

Bucură-te, pecetea mântuirii celor smeriți; 

Bucură-te, pământ roditor de daruri cereşti; 

Bucură-te, stăpânitoare a înălțimilor duhovnicești; 

Bucură-te, munte umbrit de lumina Treimii; 

Bucură-te, casă cerească a milostivirii; 

Bucură-te, ospăț duhovnicesc al călătorilor; 

Bucură-te, al mănăstirii Vatoped zid de apărare; 

Bucură-te, Maica Domnului, untdelemn al milostivirii, mângâind sufletele noa- 
stre! 


Condac 6 
Pe Cel Bogat în milostivire ai purtat în braţele tale şi sărăcia sufletelor noastre o a 
cercetat spre bucuria celor care cu mulțumire cântă Stăpânului: Aliluia! 

Icos 6 

Cu îmbelşugare reverşi mirul darurilor tale obștei tale care te cinsteşte cu dragoste 
şi pururea veghezi mântuirea monahilor, împreună cu care te roagă Ziditorului a 
toate ca să ne dea nouă iertare păcatelor, ca să-ţi cântăm: 

Bucură-te, călăuzitoarea obştilor de monahi; 

Bucură-te, carte nescrisă de mână omenească; 

Bucură-te, slava iubitorilor de feciorie; 

Bucură-te, icoană a darurilor duhovniceşti; 

Bucură-te, îmblânzirea celor biruiți de răutate; 

Bucură-te, strălucire a iubitorilor de înțelepciune; 

Bucură-te, pom înţelegător plin de roadele rugăciunii; 

Bucură-te, povăţuitoare către muntele desăvârșirii; 

Bucură-te, a muntelui sfânt podoabă de mare preţ; 

Bucură-te, foc ce mistuie toată urzeala patimilor; 

Bucură-te, stingerea cumplitelor dureri ale necazurilor; 

Bucură-te, pod către cereasca Împărăţie a Luminii; 

Bucură-te, Maica Domnului, untdelemn al milostivirii, mângâind sufletele noa- 
stre! 


Condac 7 

Pe scara minţii suie gândurile rugăciunii către tine, scară a desăvârşirii înfricoşă- 
toare şi vederii îngereşti, dar pe care toți într-un glas o împodobim cu florile cân- 
tărilor de: Aliluia! 


Icos 7 

Porțile mântuirii deschide-ne nouă prea nevinovată, Ceea ce ne-ai deschis porțile 
împăcării cu Dumnezeu, iar noi, cu dragoste, nădăjduind la mila ta, îti cântăm une- 
le ca acestea: 

Bucură-te, poartă a mântuirii credincioşilor; 

Bucură-te, legământ al păcii dumnezeieşti; 

Bucură-te, risipitoarea întunericului neștiinţei; 

Bucură-te, rugătoare caldă pentru cei smeriți; 

Bucură-te, mână nevăzută ce ne apără de cădere; 

Bucură-te, uşă de aur a milostivirii negrăite; 

Bucură-te, fereastră către Împărăţia luminii; 

Bucură-te, hotar de netrecut al sfinţeniei; 

Bucură-te, liniştea celor tulburați de ispite; 

Bucură-te, cununa iubitorilor de rugăciune; 

Bucură-te, vasul plin de darurile Cuvântului; 

Bucură-te, mireasma cântărilor duhovniceşti; 

Bucură-te, Maica Domnului, untdelemn al milostivirii, mângâind sufletele noa- 
stre! 


Condac 8 
Intinde mâna ta cea puternică şi ne scoate din valurile multor necazuri care caută să 
ne cufunde în adâncul deznădăjduirii, ca să cântăm ţie: Aliluia! 


Icos 8 

Acoperă-mă cu darul tău de toate tulburările vrăjmaşilor văzuţi şi nevăzuţi, ca să 
alerg cu tot sufletul în căutarea Adevărului și să dobândesc inimă înfrântă și sme- 
rită, cu suspinuri de taină călătorind pe calea mântuirii şi mărindu-te pe tine așa: 
Bucură-te, surpătoarea ispitelor diavoleşti; 

Bucură-te, cărare sfințită a rugăciunii; 

Bucură-te, lumina dreptăţii credincioşilor; 

Bucură-te, îmblânzirea celor răniţi de răutate; 

Bucură-te, ajutătoarea celor asupriţi de nevoi; 

Bucură-te, cununa biruitorilor asupra patimilor; 

Bucură-te, binecuvântarea pocăinţei celor greșiţi; 

Bucură-te, ridicarea celor din mlaştina deznădejdii; 

Bucură-te, pământ roditor de daruri cereşti; 

Bucură-te, soare al slavei strălucind cu minuni mari; 

Bucură-te, chemarea celor din întunericul întristării; 

Bucură-te, risipitoarea sfaturilor celor viclene; 

Bucură-te, Maica Domnului, untdelemn al milostivirii, mângâind sufletele noa- 
stre! 


Condac 9 
Nu se pricepe nici o minte îngerească şi pământească a mări minunea nașterii tale, 
iar noi ne plecăm cu gând smerit înaintea tainei, strigând ţie cu dragoste: Aliluia! 


Icos 9 

Pe Cel mai presus de minte ai născut şi din păcat ne-ai ridicat pe noi, cei care eram 
osândiți pentru nevrednicie, iar acum îţi cântăm cu glas smerit: 

Bucură-te, Maica Celui ce stăpâneşte peste toate; 

Bucură-te, oglinda vieţii celei curate; 

Bucură-te, chemarea celor de pe căile păcatului; 

Bucură-te, trâmbiţă ce ne trezeşti la pocăință; 

Bucură-te, scăparea celor din primejdii; 

Bucură-te, născătoarea Celui care ne-a izbăvit din moarte; 

Bucură-te, revărsarea milostivirii dumnezeiești; 

Bucură-te, ploaie cerească a înţelepciunii; 

Bucură-te, carte ce ascunde cuvintele Vieţii; 

Bucură-te, munte neapropiat de mintea omenească; 

Bucură-te, înălțime mai presus de suișul gândurilor; 

Bucură-te, liman prea dorit al iubitorilor de feciorie; 

Bucură-te, Maica Domnului, untdelemn al milostivirii, mângâind sufletele noa- 
stre! 


Condac 10 
Cer înțelegător te cunoaștem pe tine, Stăpână, ceea ce ai purtat pe Soarele cel veş- 
Nic, care ne-a adus pe noi la lumina mântuirii, ca să-l cântăm: Aliluia! 


Icos 10 

Pântecele tău a slujit drept cămară Celui care dă viață pruncilor în pântece, iar noi, 
cei sloboziţi prin a ta mijlocire din chitul păcatului, îţi cântăm unele ca acestea: 
Bucură-te, slobozitoarea noastră din necazuri; 

Bucură-te, risipitoarea întunericului necredinţei; 

Bucură-te, întărirea noastră întru pocăință; 

Bucură-te, măslin roditor în casa Domnului; 

Bucură-te, Rai al darurilor cereşti; 

Bucură-te, adânc de judecăţi cerești; 

Bucură-te, mare nesecată a milostivirii; 

Bucură-te, îndreptarea celor căzuţi în păcat; 

Bucură-te, ajutătoarea celor năpăstuiţi; 

Bucură-te, întărirea noastră în răbdare; 

Bucură-te, cort al mântuirii noastre; 

Bucură-te, întărirea celor slăbănogiți de neputinţe; 

Bucură-te, Maica Domnului, untdelemn al milostivirii, mângâind sufletele noa- 
stre! 


Condac 11 

Mintea se cutremură înaintea tainei nașterii tale, iar gândurile noastre se ofilesc, 
neştiind cum să laude minunea purtării tale de grijă pentru neamul omenesc, ci 
doar îți cântăm: Aliluia! 


Icos 11 

Întru tine ne-am pus toată nădejdea mântuirii, prea binecuvântată, căci nu avem 
altă grabnică sprijinitoare în încercările noastre, ci numai pe tine, Ceea ce ștergi 
lacrimile celor din nevoi şi îmblânzești pornirile patimilor, ca să-ţi cântăm: 
Bucură-te, apărătoarea noastră la judecata Mântuitorului; 

Bucură-te, ruşinarea celor ce stăruie în păcat; 
Bucură-te, întărirea celor bântuiţi de ispite; 

Bucură-te, comoară duhovnicească a monahilor; 
Bucură-te, izvor de milă pentru credincioşi; 

Bucură-te, floare de aur a înțelepciunii; 

Bucură-te, glas ce cheamă la pocăință; 

Bucură-te, îmblânzirea relelor cugetări; 

Bucură-te, mireasmă a cereștilor gânduri; 

Bucură-te, hotar neapropiat al smereniei; 

Bucură-te, dragoste nebiruită în apărarea credincioşilor; 
Bucură-te, scăparea celor biruiți de neputinţă; 
Bucură-te, Maica Domnului, untdelemn al milostivirii, mângâind sufletele noa- 
stre! 


Condac 11 
Inalță mâinile tale la rugăciune și oprește valurile ispitelor îndreptate asupra noa- 
stră, că din inimi smerite îți aducem ploaia cântărilor de: Aliluia! 


Icos 12 

Mănăstirea Vatoped se încununează cu icoana ta de minuni izvorâtoare ca şi cu o 
podoabă de mare preţ, căci jertfele de rugăciuni aduse înaintea ei nu rămân ne- 
ascultate de tine, Preacurată pe care te lăudăm cu cântări de mulţumire aşa: 
Bucură-te, lumină ce înconjoară mănăstirea Vatoped; 

Bucură-te, icoană a virtuţilor călugăreşti; 

Bucură-te, scăparea celor ispitiţi de întristare; 

Bucură-te, lumina minţii credincioşilor; 

Bucură-te, scut de apărare al celor prigoniţi; 

Bucură-te, hotar al iubirii cereşti; 

Bucură-te, piatră a răbdării credincioşilor; 

Bucură-te, sfărâmarea gândurilor celor rele; 

Bucură-te, biserică sfințită a păcii dumnezeieşti; 

Bucură-te, acoperământ al milostivirii credincioşilor; 

Bucură-te, lumină a înţelepciunii celor de sus; 

Bucură-te, înălțime neapropiată a slavei; 

Bucură-te, Maica Domnului, untdelemn al milostivirii, mângâind sufletele noa- 
stre! 


Condac 13 

O, Maică prea lăudată, ceea ce cu untdelemnul milei tale ne întâmpini pe căile ane- 
voioase ale mântuirii, revarsă peste noi picăturile darului tău, ca să dobândim ier- 
tarea păcatelor şi mântuire, cântând Ziditorului a toate: Aliluia! 

Xp PP PP 0 E IE IP IE 3 E E IE II IE E XX 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Dr fe Ar dr De fr de Dr De dr De Dr De de dr De de Dr dr e De de dr fr A d 


XP PP 2 0 E IE 3 IP IP 3 e IE IE II E E E XX 


Minunea Maicii Domnului Eleovritissa 


Maica Domnului Eleovritissa (Izvorâtoarea de ulei). Această icoană se află în ma- 
gazia de ulei a Mănăstirii Vatopedu şi a fost pictată în secolul al XIV-lea. 


Din locul unde se găseşte icoana este adusă în biserica principală, în vinerea din 
Săptămâna luminată, când i se face prăznuirea. 


Despre această icoană, se spune că a făcut multe minuni, atunci când mănăstirea 
era lipsită de cele necesare. 


Intr-o vreme, când nu mai era ulei în mănăstire, Sfântul Ghenadie, care era însăr- 
cinat cu aprovizionarea mănăstirii, a început să facă economie la ulei, folosind doar 
pentru nevoile bisericii. 


Bucătarul s-a dus la stareţ şi s-a plâns că nu i se dă ulei pentru mâncare. Atunci sta- 
rețul a poruncit Sfântului Ghenadie să dea ulei pentru nevoile mănăstirii, fără să se 

îngrijească de lipsa acestuia, căci Maica Domnului nu-i va lăsa şi va face milă cu 
ei. Fericitul Ghenadie a făcut precum 1 s-a spus. 


În una din zile, pe când a intrat în cămară, a văzut că vasele erau atât de pline, încât 
uleiul curgea pe jos, ajungând până la ușă. Atunci fericitul Ghenadie a mulţumit 
Maicii Domnului cu lacrimi pentru această minune şi a alergat la stareţ, spunându-i 
de purtarea de grijă a PreaSfintei Stăpâne. 


Atunci stareţul i-a zis: „Vezi cât de mult poate ascultarea şi credința în Maica 
Domnului?” 


De atunci, această icoană are o mireasmă deosebită. 

